cyanic-selkie/wikianc huggingface dataset:
Ante Žanetić
Antun «Ante» Žanetić (født 18. november 1936 i Blato, død 18. desember 2014 i Wollongong) var en jugoslavisk fotballspiller som deltok i de olympiske leker 1960 i Roma. Žanetić ble olympisk mester i fotball under Sommer-OL 1960 i Roma. Han var med på det jugoslaviske laget som vant fotballturneringen foran Danmark og Ungarn. Jugoslavia vant to kamper og spilte en uavgjort i gruppespillet, de vant gruppen på bedre målforskjell enn Bulgaria og gikk videre til semifinale. Semifinalen mot Italia endte 1-1 etter ekstra omganger. Det var 0-0 etter ordinær spilletid, begge lagen scoret i den siste ekstra omgangen. Jugoslavia gikk videre til finalen via loddtrekning. De vant finalen over Danmark med 3-1. Žanetić spilte alle fem kampene i turneringen.
Žanetić spilte femten landskamper og scoret to mål for Jugoslavia i perioden 1959–1960.
Chen
Chen kan sikte til:
Francisco Javier Mina
Mina ble tatt til fange i mars 1810. Han ble sendt til Vincennes fengsel i Frankrike. Fra fengselet ble han løslatt i april 1814 på grunn av sammenbruddet av regjering til Napoléon Bonaparte. Da han returnerte til Spania ble han en oberst i Navarra Hussars til kong Ferdinand VII. Til tross for dette var Mina en kraftig motstander av kongen. Etter å ha deltatt i et planlagt kupp mot kongen, som mislyktes, ble Mina tvunget til å flykte (ironisk nok) til Frankrike.
I november 1816 tok Mina to skip for å angripe den spanske skipstrafikken som ferdes i Mexicogolfen, og han hadde sin hovedbase på Galveston Island, Texas, som da var en del av Mexico. I april 1817 tok Mina med seg en styrke på rundt 250 mann sørover, i skip som ble levert av piraten Louis Michel Aury.
Etter flere seirer over spanierne ble han til slutt beseiret av kommandant Joaquin Arredondo. Mina måtte igjen rømme og deltok i blant de meksikanske opprørerne under ledelse av Pedro Moreno, lenger sør i landet. Men i oktober 1817 ble han tatt til fange igjen. Han ble henrettet ved skyting i Fuerte de los Remedios-regionen i Sierra de Pénjamo i Pénjamo Guanajuato, Mexico.
En kommune i den meksikanske delstaten Nuevo León, ble den 31. mars 1851 omdøpt til Mina til ære for Franciso Javier Mina. General Francisco Javier Mina internasjonale flyplass som ligger like ved Tampico, Tamaulipas, Mexico er også blitt oppkalt etter ham. Han skal ikke bli forvekslet med sin onkel Francisco Espoz y Mina, som på denne tiden var allment kjent under navnet «Mina den eldre», mens General Javier Mina var «Mina den yngre».
Flueggea
Flueggea er en slekt i plantefamilien Phyllanthaceae.
De er busker eller små trær. Bladene er enkle og ovale og sitter spredt. Kvistene har torner hos noen arter. De er nesten alltid særbu med egne hann- og hunnplanter, men noen få arter er sambu med adskilte hann- og hunnblomster på samme busk. De små, grønne blomstene sitter i bladhjørnene. Frukten er en bærlignende kapsel.
Flueggea er hovedsakelig utbredt i de tropiske delene av Asia, Afrika og Oseania, men det er også tre arter i Neotropis og noen i tempererte strøk i den gamle verden. To arter, Flueggea suffruticosa og Flueggea virosa, er vidt utbredt, mens de andre har en begrenset, relikt utbredelse. I middelhavslandene finnes Flueggea tinctoria på Den iberiske halvøy og den svært sjeldne Flueggea anatolica i Sør-Tyrkia.
Disse plantene ble tidligere ofte regnet til slekten Securinega, som nå er snevret inn til kun å omfatte arter på Madagaskar og Maskarenene. Alle arter i Phyllanthaceae ble tidligere plassert i vortemelkfamilien (Euphorbiaceae).
Billedhuggeren
Billedhuggeren (latin Sculptor) er et stjernebilde på den sørlige himmelhvelving.
Heineken
Heineken (eller Heineken Brouwerijen / Heineken NV) er en nederlandsk bryggeriforetak innen øl- og brusproduksjon. Selskapet har virksomhet i over 170 land. Mer enn halvparten av det produserte kvantum selges i Europa. Heineken eier 115 bryggerier og distributører i mer enn 65 land. I tillegg har selskapet lisensavtaler med bryggerier i andre land. Heineken NV ledes av Jean-François van Boxmeer (CEO). I 2005 vokste antall ansatte fra 61 732 til 64 305. Bedriften omsatte i 2005 for 10 796 millioner euro, med et overskudd på 761 millioner euro, og er børsnotert på AEX ved Euronext Amsterdam.
Produkter
Heineken eier ulike ølmerker. Heineken og Amstel er internasjonalt sett de viktigste. På det europeiske markedet er Heineken størst, fulgt av Amstel på tredjeplass. Bedriften er verdens fjerde største bryggeri, regnet etter antall hektoliter.
Historie
Bedriften Heineken ble opprettet 15. februar 1863 da den 22-årige Gerard Adriaan Heineken kjøpte bryggeriet De Hooiberg i Amsterdam. I 1873 ble navnet forandret til Heineken's Bierbrouwerij Maatschappij N.V. og i 1874 ble selskapets andre bryggeri åpnet i Rotterdam. I 1886 flyttet bryggeriet i Amsterdam inn i nybygde lokaler, og samme år ble «Heineken A-gist» (no.: Heineken A-gjær) utviklet av Dr. Elion, som var en av Louis Pasteurs elever. Denne gjærsoppen er fremdeles en av basisingrediensene for Heinekens eget øl-merke. I 1887 gikk bedriften over til å produsere undergjæret øl.
Etter den første verdenskrig
Etter den første verdenskrig ble eksport stadig viktigere for Heineken. Tre dager etter at forbudstiden endte i USA klappet den første skipslasten med øl fra Heineken til kai, og siden dette er Heineken det mest populære import-ølet. For det amerikanske markedet brygges Heineken Dark.
Heineken økte sin markedsdel i Nederland ved å overta og stenge konkurrerende bryggerier, eksempler på dette er De Sleutel i Dordrecht, Van Vollenhove i Amsterdam og De Zwarte Ruiter i Maastricht. Flere små bryggerier, fortrinnsvis i sydlige deler av landet, ble satt ut av spill etter den annen verdenskrig ved at de fikk tilbud om lukrative agentavtaler med Heineken. Agentavtalene innholdt at de skulle få distribuere Heineken – men kun dersom de sluttet å produsere øl selv. Med disse avtalene er Heineken del-ansvarlig for at nederlands brede øl-kultur i løpet av få år ble redusert til en homogen pilskultur.
1968
I 1968 fusjonerte Heineken med sin største konkurrent, Amstel, som også hadde sin opprinnelse i Amsterdam. I 1975 åpnet bedriften et nytt, stort bryggeri og hovedkontor i Zoeterwoude. Amstelbryggeriet i Amsterdam ble stengt i 1980, og produksjonen flyttet til Zoeterwoude og Den Bosch. I 1988 ble Heinekenbryggeriet i Amsterdam stengt og produksjonshallen ombygget til Heineken Experience der man kan få innblikk i bryggeriprosessen og lære litt om bedriftens historie.
2010
I løpet av 2010 vil Heineken overta Cervecería Cuauhtémoc Moctezuma (FEMSA Cerveza) ved at FEMSA får 20% eierandel i Heineken-konsernet. Denne handelen utgjør omtrent 3.8 milliarder euro.
Reklame og markedsføring
Reklame og markedsføring har etter 1940-årene stort sett blitt satt opp av Alfred Henry ('Freddy') Heineken. Blant annet er han ansvarlig for hvordan bokstaven e i Heinekens logo ser ut. For reklamefilmer har man leid inn kjente mennesker som Jennifer Aniston og Brad Pitt for å øke salgsandelen. Et eksempel er reklamen som kalles «Beer Run». Der sees Brad Pitt som løper fra paparazzi-fotografer da han er på vei til butikken for å kjøpe øl.
Heineken-øl
Heineken er en undergjæret øltype. Den har en nøytral, noe flat smak som er karakteristisk for nederlandsk pilsner, men som har lite felles med den opprinnelige pilsen fra Tsjekkia. Den er lys og gyllen i farge, har en middels bitterhet og er lett, frisk og fruktig med lang ettersmak av søt humle. Heineken bruker presset humle, noe som gjør at mindre smak og aroma overføres til ølet.
A lyga 2020
A lyga 2020, var den 31. sesongen av A lyga. Sesongen begynte 6. mars 2020 og ble avsluttet 14. november 2020. Regjerende mestere var Sūduva. Žalgiris vant ligaen, ingen lag rykket ned.
Lindenfels
Lindenfels er en by i Odenwald i Kreis Bergstraße i delstaten Hessen, Tyskland. Den hadde 5001 innbyggere i 2010.
Georg Michalsen
Georg Michalsen (født som Georg Michalczyk den 13. september 1906 i Wendrin i Øvre Schlesien, død 21. mai 1993) var en tysk SS-Sturmbannführer. Under andre verdenskrig var han delaktig i holocaust, særlig i det systematiske mordet på polske jøder under Aksjon Reinhardt.
Bakgrunn og virke
Michalsen inngikk i Odilo Globocniks trofaste stab i Generalguvernementet og arbeidet i den sentrale staben ved gjennomføring av Aksjon Reinhardt. Sammen med Hermann Höfle var han særlig virksom under tømming av gettoene i Polen. Han fungerte som Globocniks adjutant og reiste etter arbeidet i det okkuperte Polen sammen med Globocnik til Trieste. Perioden august-oktober 1942 var den mest dødelige under holocaust da nær 15,000 ble drept daglig i gjennomsnitt. Omkring 25 % av alle drapene under holocaust skjedde i løpet av disse 100 dagene.
Etter krigen hevdet han overfor britiske okkupasjonsmyndigheter å ha vært i Waffen-SS og var nøye med aldri å nevne Lublin. Han ble forhørt av tysk påtalemakt i 1961 om virksomheten under krigen. I avhørene fortalte han blant annet at Adolf Eichmann hadde vært tilstede ved deportasjoner fra Warszawa-gettoen i 1942. I 1974 ble han dømt til 12 år for virksomheten under krigen.
Soňa Moravčíková
Hun representerte Slovakia under Vinter-OL 2018 i Pyeongchang, hvor hun ble nummer 37 i storslalåm.
Szabolcs Huszti
Szabolcs Huszti (født 18. april 1983) er en ungarnsk fotballtrener og tidligere fotballspiller.
Fort Amsterdam
Fort Amsterdam kan vise til forskjellige steder:
Liste over riflepatroner
Riflepatroner er patroner til bruk i rifle, i motsetning til pistolpatroner som har mindre kruttmengde, men som regel større kaliber.
Utbredte randtente patroner
Utbredte riflepatroner med randtenning.
Kileblåvinge
Kileblåvinge er en av blåvingene, en dagaktiv sommerfugl i gruppen glansvinger.
Utseende
Hannen har lyst nesten turkis-blå farge på vingenes overside. Langs vingeranden, et fint hvitt tynt bånd eller kant (frynser) ytterst, og et mørkere, skarp avsatt svart felt innenfor. Vingeundersiden er grå med noen små mørke flekker i smale hvite ringer. Ved vingeroten utbrer et mørkt blå-svart farge felt seg. En hvit kile når fra bakvingekanten og inn i midten av vingen, litt forbi diskalflekken. Bakvingenes underside har svakte nesten ikke synlige gulorange flekker langs ytterkanten.
Hunnen har mørk ensfarget brun farge på vingeoversiden, uten flekker. Langs vingeranden finnes et lyst bånd eller kant (frynser). Undersiden er lik hannens.
Vingespennet er mellom 25 og 28 millimeter.
Kroppen har et ytre skjelett (hudplater) som holder de bløte indre organer på plass. Det ytre hudskjelettet er bygd opp for det meste av kitin. Brystet og bakkroppen er blåsvart og lite håret på oversiden. Undersiden har tett hårbekledning av lyst gråhvite hår.
Fasettøynene er mørke. Hodet er smalt foran, palpene er store og fremoverrettet. Sommerfuglene skiller seg fra de fleste andre insektene ved at munnen ikke har kjever og lepper, men en lang sugesnabel (proboscis) mellom palpene. Den er rullet opp i en spiral, mellom palpene, under hodet, når den ikke er i bruk. Antennene sitter over og helt inntil fasettøynene. Antennene er trådformet og består av sylindriske ganske like ledd. Antenneklubben er flat eller skålformet.
Beina er godt utviklet hos hunnene, som bruker alle beina til å gå med. Mens hanner har noe reduserte frambein og går på de fire bakerste beina. Det doble kloleddet på frambeina mangler eller er redusert. På det mellomste beinparet er børsten på skinnbeinet (tibia) godt utviklet.
Indre organer
Bakkroppens indre organer består av fordøyelsesorganer, forplantningsorganer og åndedrett. Åndedrettet hos sommerfugler foregår ikke ved lunger, men ved at luft hentes inn og ut av kroppen gjennom små hull i hudskjelettet (spirakler). I kroppen er det et svært finmasket system av trakéer som leder oksygenet til kroppens vitale deler. En blodvæske som sirkulerer i kroppen, pumpes rundt av et avlangt rørformet hjerte. Brystpartiet består for det meste av vingenes muskulatur. Sanseorganer, for syn, smak og lukt er stort sett plassert i hodet. Nervesystemet består av en bukmarg med to nervestrenger og én nerveknute (ganglion) i hvert kroppssegment. Den første nerveknuten, som ligger foran munnåpningen, er spesielt stor og omtales som hjerne.
Egg og larver
Larven har generelt tykk hud og er ganske hardføre. Den er grønnlig på farge, men gulere på bakerste delen. Undersiden er flat, mens oversiden er velvet. Larvens kropp smaler litt bakover.
Bak hodet, på bryststykket, som består av tre ledd, er det tre par bein. Lengre bak har larvene noen bukføtter, som ikke er egentlige bein, men utvekster larven kan bruke til å holde seg fast. Lengst bak har den en analfot.
Larvens hode består av en hard hodekapsel med noen punktøyne. Under øynene er det noen små antenner larven bruker til å finne riktig føde. Larvens bakkropp består nesten bare av fordøyelsessystemet. Dette er ganske kort og mye av maten larven spiser passerer før all næringen er tatt opp. Avføringen kommer ut som små kuler helt bakerst på kroppen. Larvene ånder gjennom åpninger i hudskjelettet (spirakler), langs kroppens sider.
Puppen
Puppene er bønneformet og urørlige, de ligner plantedeler som frø og lignende.
Levevis
Kileblåvinge lever på skogstorkenebb. Biotopen er åpent terreng med rikelig forekomst av vertsplanten, fortrinnsvis gamle slåtteenger og beitemarker, oftest slike som har vært ute av hevd en tid. Kileblåvinge finnes på gresskledde og blomsterrike enger. Arten foretrekker kalkrike lokaliteter, og finnes gjerne i kraftlinjegater og langs veiskråninger og lignende.
Glansvinger har normalt en rolig og gjerne flagrende flukt. Ofte flyr de korte turer fra blomst til blomst. Om natten og i overskyet vær hviler sommerfuglen. Flygetiden er fra slutten av juni til midten av august. Vingene holdes sammenlagt opp og ut fra kroppen, og den noe spraglete vingeundersiden gir sommerfuglen en viss kamuflasje og beskyttelse.
Voksne glansvinger lever av nektar de suger opp fra blomstene på ulike planter (urter). Sugesnabelen, på hodets underside, gir sommerfuglen mulighet til å nå inn i dype blomster for å suge til seg nektar. Sugesnabelen gjør at sommerfugler er avhengig av flytende føde.
Forplantning
Paringen skjer ved sammenkobling mellom de to kjønnene. Under paring utskiller hannene en duft fra små duftskjell på vingene, dette kan være med å gjøre hunnen mer villig til å pares. Om et par forstyrres under paring, flyr vanligvis hannen, mens hunnen blir hengende passivt. Hunner som har paret seg inntar ofte en spesiell stilling, hvor vingene holdes noe flat og utbredt, mens bakkroppen løftes opp.
Larvene
Larven er radikalt forskjellige fra de voksne, både i levevis og i kroppsbygning. Larven er trege og ikke særlig sky. De har ingen synlige forsvarsfunksjoner, som å kaste hodet til siden fram og tilbake eller å rulle sammen kroppen, ved berøring. Larven lever som plantespiser, vanligvis på skogstorkenebb.
Larvens kroppstemperatur er mellom 35 og 38 grader °C. Ved lavere temperatur blir larven inaktiv. Derfor krever larver hos dagsommerfugler gjerne sollys for å være aktive. Om det blir for varmt regulerer larven temperaturen ved å oppsøke skygge.
Puppen
Kileblåvinge tilhører gruppen av insekter med fullstendig forvandling (holometabole insekter), som gjennomgår en metamorfose i løpet av utviklingen. Mellom larvestadiet og det voksne stadiet er et puppestadium, en hvileperiode, der sommerfuglens indre og ytre organer endres. Larvens bøyelige og myke kropp omdannes til en puppe med hardt skall. Når skallet er hardt begynner omdanningen fra larve til den voksne (imago) glansvingen. De indre organer brytes i varierende grad ned til en cellemasse. En omorganisering skjer og dyret bygges opp igjen. Puppeperioden varierer etter temperaturen, vanligvis mellom to til fire uker.
Utbredelse
Kileblåvinge finnes på egnede lokaliteter i Europa og østover til Atlasfjellene. Den finnes bare i spredte forekomster som er adskilt fra hverandre. Arten finnes i det østlige Sverige og Finland. Mangler i Danmark. I Norge ble den første gang observert, øst i Hedmark sommeren 2006. I de påfølgende år har den blitt lett etter på ytterligere lokaliteter i kommunen, og er nå kjent fra et tyvetalls lokaliteter. De vestligste er ved Jordet i hoveddalføret. Den norske forekomsten utgjør utkanten av en større svensk-norsk bestand som strekker seg over midt-Sverige og videre rundt Bottenviken til Finland. Etter Artsdatabankens vurdering er det sannsynlig at arten har hatt populasjoner i Norge i lengre tid, og at den har vært oversett. Sannsynligvis har arten hatt en oppgangsperiode i de siste år, slik at sannsynligheten for å oppdage den har vært større. Ingen funn ble gjort i 2012 og 2013. Dette kan skyldes manglende søk. Artens biotoper finnes som små, fragmenterte flekker i et landskap dominert av skog og myr. Arten klarer seg ikke på enger som drives intensivt med gjødsling og slått. Den overlever heller ikke når tettheten av beitedyr blir for stor. Samtidig er den utsatt ved at de gamle engene gror igjen med skog når små bruk legges ned.
Johannes Steinhoff
Johannes Steinhoff (født 15. september 1913, død 21. februar 1994) var en tysk offiser og flyger i det tyske flyvåpenet, Luftwaffe, under den andre verdenskrig. Etter krigen var han med på oppbyggingen av et nytt Luftwaffe, og ble i 1966 sjef for forsvarsgrenen. Senere ble han utnevnt til formann for NATOs militærkomité.
Liv og virke
Fra 1932 til 1934 studerte Steinhoff filologi ved universitetet i Jena, før han vervet seg til Kriegsmarine, hvor han i ett år var flykadett.
Steinhoff søkte om å bli overført til Luftwaffe i 1936. Etter endt flygerutdannelse ble Steinhoff beordret til Jagdgeschwader 26. Steinhoffs første krigserfaring kom i 1939 i den såkalte Phony War. Der skjøt han ned to Wellington bombefly som deltok i bombingen av Wilhelmshaven. Han deltok i slaget om Frankrike, deretter i slaget om Storbritannia før han ble beordret til østfronten. Steinhoff var også en periode stasjonert på Sicilia og i Tunisia.
Sammen med flere høyere offiserer blant flygerne ønsket Steinhoff i krigens sluttfase å fjerne Hermann Göring fra stillingen som sjef for Luftwaffe. De mente Luftwaffe ble vanstyrt. En gruppe offiserer, med Steinhoff og hans venn Günther Lützow i spissen, fikk arrangert et møte med Göring i Berlin i januar 1945. Der konfronterte de riksmarskalken blant annet med hans uttalelser om jagerflygerne i Luftwaffe som feige og late, og om hans avgjørelse om å avsette Adolf Galland som øverste sjef for jagerflygerne. Göring ble rasende, og fjernet offiserene fra deres lederstillinger og beordret dem til aktiv tjeneste eller stabsstillinger. Galland var beordret som sjef for en skvadron, JV-44, med de nye jetflyene Messerschmitt Me 262. Til denne skvadronen kom Steinhoff, som var blitt frabeordret sin stilling som sjef for JG 7, og senere Lützow, som etter «mytteriet» var blitt beordret til en stabsstilling i Italia.
Kileblåvinge
Rødlistevurdering
Arten vurderes som sterkt truet, EN, med bakgrunn i begrenset utbredelsesområde og forekomstareal kombinert med pågående nedgang i habitatkvalitet og ekstreme fluktuasjoner i antall reproduksjonsdyktige individ. Artens kjente utbredelsesområde er 705 km², mens estimerte utbredelsesområde er på 1000 km² (minimum: 705 km², maksimum 3000 km²). Artens kjente forekomstareal er 76 km², mens estimerte forekomstareal er på 150 km² (minimum: 76 km², maksimum 300 km²). Vurderingen er en oppgradering i forhold til forrige versjon av rødlista. Endringen skyldes delvis mer kunnskap om artens populasjoner i Norge og delvis noe annen kriteriebruk. Populasjonen regnes ikke lenger som trolig sterkt fragmentert, men til gjengjeld antas det at antall reproduksjonsdyktige individ fluktuerer sterkt fra år til år, hvilket resulterer i en strengere rødlistevurdering. Dette er i tråd med hva Artsdatabanken vet om artens biologi, og også i tråd med den svenske rødlistevurderingen. I Sverige er kileblåvinge vurdert som sårbar, VU, basert på en pågående nedgang i populasjonsstørrelse og pågående forringelse av leveområdene kombinert med antatt ekstreme fluktuasjoner i individtall.
Johannes Steinhoff
Liv og virke
I april 1945 skjedde ulykken der Steinhoff fikk sine karakteristiske brannskader i ansiktet. Flyet hans skulle ta av for å avskjære amerikanske bombefly, da et av hjulene traff et hull i rullebanen. Understellet kollapset, og i sammenstøtet med bakken tok flyets drivstoff og ammunisjon fyr. Steinhoff fikk alvorlige brannskader og tilbrakte de neste to årene på sykehus. Han fikk flere arr på tross av omfattende rekonstruktiv kirurgi. Først i 1969 ble øyelokkene hans gjenoppbygd av en britisk kirurg.
Etter blant annet å ha arbeidet i et reklamebyrå en periode etter krigen, sluttet Steinhoff seg til Bundeswehr i 1955. Han ble øremerket en stilling i det nye Luftwaffe som skulle opprettes i 1956, og var i 1955 i USA for å sjekkes ut på flytyper som var aktuelle for den nye våpengrenen.
Kileblåvinge
Rødlistevurdering
Kileblåvinge Aricia nicias vurderes i 2021 som sterkt truet, EN, med bakgrunn i begrenset utbredelsesområde og forekomstareal kombinert med pågående nedgang i habitatkvalitet og ekstreme fluktuasjoner i antall reproduksjonsdyktige individ.
Johannes Steinhoff
Liv og virke
I 1966 ble Steinhoff utnevnt til ny flyvåpensjef. Hans forgjenger, Werner Panitzki, trakk seg i protest mot forsvarsministeren, og forbundskansler Ludwig Erhard utpekte Steinhoff, som da var ved NATOs hovedkvarter, til ny «Inspekteur der Luftwaffe». Han satt i denne stillingen til 1970. Da ble han utnevnt til formann for NATOs militærkomité. I forbindelse med denne utnevnelsen, ble han også forfremmet til general.
Kileblåvinge
Systematisk inndeling
Slektskapet innen gruppen glansvingene er avklart i ulik grad. Derfor kan endringer skje. Det har vært ulike måter å dele gruppen inn i. (Systematikken følger Fauna Europaea )
Johannes Steinhoff
Liv og virke
Steinhoff ble skutt ned tolv ganger under krigen, men trengte bare å hoppe ut i fallskjerm én gang. Ettersom han ikke stolte på fallskjermer, forsøkte han alltid så langt som mulig å lande det skadeskutte flyet. Han ble kreditert i alt 176 fiendtlige fly under andre verdenskrig, og mottok Ridderkorset med eikeløv og sverd. Han mottok også militære utmerkelser fra andre land.
Kileblåvinge
Systematisk inndeling
Aricia nicias Plebejus donzelii Polyommatus nicias
Skage kirke
Skage kirke er en langkirke fra 1903 på Hunn, i Overhalla kommune, Trøndelag fylke.
Byggverket er i tømmer og nygotisk stil og har 300 plasser.
Kirkebygg
Skage kirke er en nyere kirke oppført i 1903. Den er bygget øst for den gamle kirken som ble revet og solgt. Den gamle kirken skal ha stått ferdig i 1726. Den nyere kirken er tegnet og oppført av byggmester Ole Scheistrøen. Kirken ble vigslet 16 desember 1903. Den er bygget i tre og fikk vernestatus av riksantikvaren i 2016. Kirken har tårn og inngang i nordvest. Koret er polygonalt avsluttet og flankert av sakristier. Det er orgelgalleri innenfor inngangen og interiøret i kirken er nygotisk. Altertavlen har ett bilde malt av malermester Albert Arntsen. Motivet skal forestille Jesus som tar farvel med siden disipler etter at Judas falt fra. I dag er både den eldre altertavlen fra 1756 og den nyere altertavlen å se i kirken.
Beliggenhet
Kirka og kirkesognet het opprinnelig Hunnar, ifølge erkebiskop Aslak Bolts jordebok, etter en gårdseiendom med samme navn. Ifølge jordeboken var de fire gårdene «Vanabue, Mo, Berge og Ganzamo» i Hunnar sogn eid av erkebispesetet i Nidaros.
En arkeologisk rapport fra 1997 fra Kjerkåkeren på Hunn Østre like ved kirka viser stolpespor fra ca 1000 f.Kr. og at det senere var et hov der. Det kan tilsi at det ble bygd kirke her kort etter kristningen i 1030. De første kirkebyggene i Norge var såkalte stolpekirker.
I 1507 hadde kirka skiftet navn til Skagi, ifølge forfatteren Olav Flotten i Bygdebok for Overhalla. Navnet Skagi kom fra gården Skage (lokal uttale «Skagga»). Skagi var en ny gård og halvparten av den daværende Hunnagården som var blitt delt i to gårder i tida mellom 1432–1433 (da jordeboka ble nedtegnet) og året 1507. I 1507 var Skage gård/Skagga etablert som prestegård (Mensalgods) i den katolske kirke. Det tilsier at hunnagården før delingen var prestegård og at kongen eide halvparten. Det var vanlig at eierskapet til gårder var delt i flere parter. Hver eier fikk leie/landskyld i forhold til sin eierandel. Det var gjerne flere brukere på enkeltgårder slik tilfellet bl.a. var på Skagga etter delingen.
Åsetesrett
Åsetesrett er den rett som den nærmest ættede person til eieren i rett nedadstigende linje (barn, barnebarn) har til å overta en gård på landet på spesielt gunstige vilkår.
Åsetesretten er befestet i Grunnloven § 107: «Odels- og Aasædesretten maa ikke ophæves.»
Åsetesretten skal bevirke at etterkommende generasjonener skal kunne overta gårdsbruk til en pris som gjør det mulig å drive gården regningssvarende. Mens en odelstakst på en eiendom mere skal gjenspeile omsetningsverdien på eiendommen ved fritt salg, skal en åsetestakst ta hensyn til at eiendommen skal drives regningssvarende og utelukkende som et gårdsbruk.
Reglene om åsetesrett finnes i lov om odelsretten og åsetesretten av 28. juni 1974, kapitel XII
En oppheving av åsetesretten krever ifølge Grunnloven 2/3 flertall i Stortinget for å bli vedtatt.
Szonja Hozmann
Szonja Hozmann (født 27. april 2001) er en ungarsk alpinist.
Hun representerte Ungarn under Vinter-OL 2018 i Pyeongchang, hvor hun ble nummer 49 i storslalåm.
Kim Jong-pil
Kim Jong-pil (hangul: 김종필, født 7. januar 1926 i Buyeo, død 23. juni 2018) var en sørkoreansk politiker. I juni 1961 ble han første direktør i Korean Central Intelligence Agency (KCIA), forløperen til National Intelligence Service. Han var statsminister i Sør-Korea i periodene 1971–1975 og 1998–2000.
Cristaphanes
Cristaphanes er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
Middelsstore, spinkle, brunlige trebukker. Antennene er ganske tynne, så lange som kroppen eller litt lengre. Pronotum er tønneformet, minst så langt som bredt. Dekkvingene er jevnbrede, ofte med en svart lengdestripe fra "skuldrene" og bakover, beina slanke.
Utbredelse
Artene lever i Sørøst-Asia, fra Thailand i vest til Borneo og Filippinene i øst.
LPGA-touren 2019
LPGA-touren 2019 var en serie golfturneringer arrangert av LPGA. Sesongen begynte i Florida 17. januar og ble avsluttet i november i Naples.
Kalender og resultater
Nummeret i parentes etter vinnerens navn, indikerer spillerens totale antall seiere i offisielle, individuelle arrangemnter på LPGA-touren, inkludert gjeldende arrangement. Turneringer og vinnerenavn i fet skrift indikerer LPGA majors.
Ján Kozák
Ján Kozák (født 17. april 1954) er en slovakisk tidligere fotballspiller og fotballtrener.
Hans sønn er den tidligere fotballspilleren og nåværende treneren for B-laget til ŠK Slovan Bratislava Ján Kozák jr.
Etiopias arbeiderparti
Etiopias arberiderparti (amharisk: የኢትዮጵያ ሠራተኞች ፓርቲ; forenklet transkribering Ye Ityopia Serategnoch Parti) var et etiopisk, kommunistisk (marxistisk-leninistisk) parti som fra 1987 til 1991 var det eneste tillatte partiet i Etiopia, da partiet hadde makten i den demokratiske folkerepublikken Etiopia under ledelse av Mengistu Haile Mariam og Tesfaye Gebre Kidan. Partiet ble grunnlagt 12. september 1984 på grunnlag av Mengistus tidligere parti.
Morsmelk
Morsmelk er den melken pattedyr av hunnkjønn produserer i en periode etter en fødsel. Det utgjør den primære næringskilde for nyfødte inntil de blir i stand til å innta fast føde og fordøye et bredere spekter av matprodukter.
Sammensetningen av morsmelk kan variere noe fra individ til individ, men morsmelken gir nok energi og næringsstoffer til avkommet (unntatt vitamin D) frem til seks måneders alder. Et spedbarn kan drikke mye morsmelk, over en liter per døgn, men dette varierer både fra spedbarn til spedbarn og i løpet av spedbarnsperioden.
Beskyttende egenskaper
I tillegg til næringsstoffer inneholder morsmelk en rekke stoffer som beskytter barnet mot infeksjoner og styrker immunforsvaret. Morsmelk inneholder også stoffer som bidrar til utvikling av barnets nervesystem og beskytter mot utvikling av overvekt og fedme.
Trolig beskytter morsmelk også mot utvikling av diabetes og høyt blodtrykk hos mennesker. Det er indikasjoner på at morsmelk kan redusere risikoen for cøliaki, barnekreft, krybbedød, Krohns sykdom og ulcerøs kolitt. Grunnlaget for å vurdere om morsmelk beskytter mot utvikling av lidelser som allergi, astma eller hjerte- og karsykdommer er for usikkert til å kunne konkludere.
Norske helsemyndigheter anbefaler at spedbarn fullammes i seks måneder og ammes videre til de er minst ett år.
Miljøgifter i morsmelk
Morsmelk virker beskyttende på avkommets helse. Men morsmelk kan inneholde miljøgifter mora har fått i seg gjennom mat, luft, vann og hud. Vitenskapskomiteen for mattrygghet publiserte 12. desember 2013 rapporten Nytte- og risikovurdering av morsmelk for barns helse i Norge. Her vurderte man forskning om morsmelkens positive egenskaper opp mot mulige negative effekter som miljøgifter i morsmelk kan ha. Vitenskapskomiteen konkluderte at nåværende nivåer av miljøgifter i morsmelk innebærer liten risiko for barnets helse, og fordelene med morsmelk er langt større for barnet enn risikoen fra miljøforurensninger.
Byggeleder
Byggeleder er en byggeteknisk fagkyndig rådgiver for en byggherre i et bygge- eller anleggsprosjekt. En byggeleder vil vanligvis være byggherrens representant på bygge- eller anleggsplassen. I den forbindelse har han gjerne fullmakt til å bestille ytelser for begrensete beløp.
Byggeleders oppgave er først og fremst å føre tilsyn og kontroll med ytelsene fra entreprenøren i produksjonsfasen. Flere andre oppgaver kan høre med i et oppdrag som byggeleder. Oppgavene kan også begynne allerede i prosjekteringsfasen, hvis byggherren vil at byggelederen skal delta i forberedelsen av det som skal foregå under produksjonsfasen. Ved mindre bygg kan også byggets arkitekt ha en tilsvarende funksjon som byggeleder ved nærmere avtale med byggherren.
Augusto Pestana (politiker)
Augusto Pestana (født 22. mai 1868 i Rio de Janeiro, død 29. mai 1934 i Rio de Janeiro) var en brasiliansk politiker og ingeniør.
Byggeleder
Hovedoppgaven til byggelederen er å påse at byggearbeidene, materialene og dokumentasjonen blir utført i henhold til entreprenørkontraktens (avtalens) spesifikasjoner. Blant byggeleders ordinære oppgaver inngår vanligvis avholdelse, ledelse og referat fra byggemøter, regelmessig rapportskrivning (økonomi, framdrift, avvik osv.), attestasjon på time-/materiallister og på fakturaer, arrangere og delta i befaringer (kontroll, ferdigstillelse, overtagelse, reklamasjon osv.) og føre protokoll fra disse. En byggeleder skal si fra om avvik av noen betydning og om hvilke tiltak som bør bli satt inn. Byggelederen kan komme i erstatningsansvar hvis han ikke påpeker forhold som han burde ha oppdaget og kunne ha gjort noe med.
Augusto Pestana (politiker)
Pestana studerte ved Escola Politecnica do Rio de Janeiro og ble uteksaminert med en grad i ingeniørfag. I 1889 ble han med det republikanske partiet i Rio Grande do Sul.
Byggeleder
Det er en egen Norsk Standard for byggelederoppdrag: NS 8403. Sammen med den er det et formular for avtaledokument: Byggblankett 8403 Formular for kontrakt om byggelederoppdrag. Den finnes også en tilhørende Veiledende ytelsesbeskrivelse for byggelederoppdrag, som er utarbeidet av Standard Norge/Pronorm for bruk sammen med kontrakter basert på NS 8403 1. utg. 2005.
I en totalentreprise benyttes betegnelsen byggherreombud om byggherrens byggeleder.
Augusto Pestana (politiker)
Pestana var den første ordfører i Ijuí (1912) og første leder av det statlige jernbanenettet i Rio Grande do Sul. I 1915 ble han valgt som representant i staten Rio Grande do Sul, for første gang i kongressen i Brasil. 1918, 1928 og 1930 ble han igjen valgt til føderale parlamentet.
Den brasilianske byen Augusto Pestana er oppkalt etter ham.
Atlantic Star
Atlantic Star er en britisk militær kampanjemedalje tildelt for tjeneste i flåten eller handelsmarinen i Atlanterhavet under andre verdenskrig.
Utforming
Atlantic Star er utformet som en stjerne med seks tagger og er laget av bronse. Høyden er 44 mm, bredden 38 mm. Forsiden har en midtmedaljong som viser kong Georg VIs kronede monogram omgitt av en bord med innskriften «THE ATLANTIC STAR». Baksiden er slett, men kan i noen tilfeller ha mottagerens navn inngravert. Medaljen er opphengt i et bånd der fargene mørk blått, hvitt og grønt går over i hverandre. Fargene skal representere havet.
Den som etter å ha gjort seg fortjent til Atlantic Star fylte kriteriene for Air Crew Europe Star eller France and Germany Star ble ikke tildelt disse medaljene, men fikk i stedet båndspenner med disse navnene. På båndspennen ble dette markert med en rosett.
Tildeling
Utmerkelsen var tiltenkt mannskap på handelsskip og ekskorterende orlogsfartøy. Medaljen ble tildelt for 180 dagers tjeneste i Atlanterhavet eller britisk farvann mellom 3. september 1939 og 8. mai 1945, såfremt 1939–1945 Star allerede var tildelt. Medaljen ble tildelt krigsseilere i handelsflåten for tjeneste i både det nordlige og sørlige Atlanterhavet. Konvoifart på Sovjetunionen kvalifiserte også til medaljen. Atlantic Star ble også tildelt personell i luftvåpenet som i to måneder hadde deltatt i operative avdelinger i operasjoner mot fienden til sjøs.
Atlantic Star ble også tildelt nordmenn, blant dem Bjørn Egge, Boy Rist, Charles Oluf Herlofson, Svein Heglund (med rosett) og Håkon Nilsen.
EM i roing 1922
EM i roing 1922 (europamesterskapet i roing) ble arrangert i Barcelona i Spania i 1922.
IBM 6150 RT
IBM 6150 RT (IBM 6150 RISC Technology), også kalt RT PC og IBM 6150, var en arbeidsstasjon som ble introdusert av IBM i 1986. Arbeidsstasjonen var basert på IBM ROMP, en 32-biter RISC mikroprosessor som var en videreutvikling av IBM 801. Arbeidsstasjonen kunne kjøre tre ulike operativsystemer: AIX versjonene 1.x og 2.x, IBM Academic Operating System og Pick operating system.
IBM 6150 RT hadde liten suksess i markedet, og alle modeller av arbeidsstasjonene ble faset ut i mai 1991. De ble etterfulgt av IBMs datamaskiner RS/6000 og deres korresponderende arkitektur IBM POWER, som igjen ble basis for PowerPC.
Kong Hamlet
Kong Hamlet (også omtalt som Gamle Hamlet) er en rollefigur fra William Shakespeares tragedie Hamlet.
Paralucia
Paralucia er en slekt av glansvingene som tilhører underfamilien stjertvinger (Theclinae).
Utseende
Små stjertvinger uten tydelige stjerter på bakvingene. Oversiden er brun, gjerne med oransje flekker eller litt metallisk glans. Undersiden er gråaktig med mørkere tverrstriper.
Padling under Europalekene 2015
Padling under Europalekene 2015 ble arrangert i Baku fra 14. til 16. juni.
Paralucia
Levevis
Larvene lever gjerne på busken Bursaria spinosa (familien Pittosporaceae). De finnes sammen med maur, som beskytter dem, trolig får maurene et eller annet fra larvene.
Vitenskapsåret 1863
Vitenskapsåret 1863 er en oversikt over hendelser, prisvinnere, fødte og avdøde personer med tilknytning til vitenskap i 1863.
Paralucia
Utbredelse
Alle tre artene lever i Australia.
Systematisk inndeling
thumb|200px| Paralucia spinifera
Bromley-by-Bow undergrunnsstasjon
Bromley-by-Bow undergrunnsstasjon er en stasjon på linjene District og Hammersmith & City i Londons undergrunnsbane. Stasjonen skiftet navn fra Bromley kort tid etter opprettelsen av Greater London i 1965, for å unngå forvirring i forhold til stasjonene i London-bydelen Bromley, som ligger 13 kilometer lenger sør.
Stasjonen ble åpnet i 1858 av London, Tilbury and Southend Railway.
I BBC-serien Østkantfolk er stasjonen byttet ut på undergrunnskartet til fordel for den fiktive stasjonen Walford East.
Kita Abashidze
Prins Kita (Ivane) Abashidze (georgisk კიტა აბაშიძე), født 1870, død 1917) var en georgisk litteraturkritiker, journalist og politiker.
Abashidze var født inn i en adelig familie i regionen Guria. Etter å ha fullført ved Kutaisi Klassiske Gymnasium i 1889, tok han fag i filosofi og kunstteori i Paris, samt studerte jus ved Odessa universitet. På slutten av 1890-tallet arbeidet Abashidze for Tbilisis kontrollkomité, og som mekler i Racha og Tsjiatura i det vestlige Georgia. Fra 1893 av var Abashidze engasjert i journalistikk, hvor han jevnlig skrev litteraturkritikk for georgisk presse. Hans estetikk og syn på samtidens verdenslitteratur, samt georgisk litteratur, ble formet under innflytelse av georgiske intellektuelle på 1860-tallet, samt den franske litteraturkritikeren Ferdinand Brunetière.
Tidlig i 1900-årene var Abashidze engasjert i ledelsen av Chiaturas mangan-industri, og senere ledet han et manganindustriråd. Han sluttet seg også til Georgias sosial-føderale parti, og ble et av partiets ledere. Etter Det russiske keiserdømmets fall i februarrevolusjonen 1917, ble Abashidze utnevnt til kommissær for utdanning innenfor Ozakom, som var en regional administrasjon, som eneste georgiske medlem i komitéen. I mars 1917 ble han erstattet av sosialdemokraten Akaki Chkhenkeli.
Andrija Anković
Andrija Anković (født 16. juli 1937 i Gabela, død 28. april 1980 i Split) var en jugoslavisk fotballspiller som deltok i de olympiske leker 1960 i Roma.
Anković ble olympisk mester i fotball under Sommer-OL 1960 i Roma. Han var med på det jugoslaviske laget som vant fotballturneringen foran Danmark og Ungarn. Jugoslavia vant to kamper og spilte en uavgjort i gruppespillet, de vant gruppen på bedre målforskjell enn Bulgaria og gikk videre til semifinale. Semifinalen mot Italia endte 1-1 etter ekstra omganger. Det var 0-0 etter ordinær spilletid, begge lagen scoret i den siste ekstra omgangen. Jugoslavia gikk videre til finalen via loddtrekning. De vant finalen over Danmark med 3-1. Anković spilte to kamper i turneringen.
Anković spilte åtte landskamper og scoret ett mål for Jugoslavia i perioden 1960–1962.
Kraftvarmeverk
Kraftvarmeverk er et teknisk anlegg som produserer kraftvarme, altså elektrisitet og fjernvarme. Kraftvarme bygger på at det finnes fjernvarmenett som kan ta imot den varmen som blir til overs ved produksjon av elektrisitet. På engelsk kalles dette derfor Combined Heat and Power (CHP). Prosessen med gjenvinning av varmen kalles kogenerasjon (cogeneration). Et gasskraftverk med slik gjenvinning nytter kogenerasjons-turbin eller Combined-cycle Gas Turbin (CCGT).
Ettersom kraftvarme går ut på å selge varme til kunder kan den regnes som produsert energi. Dette gjør at virkningsgraden til anlegget øker fra ca. 30–40 % til rundt 90 %. Vanligvis planlegges driften av kraftvarmeverk i dag etter fjernvarmenettets varmebehov. Men de fleste anlegg kan gå over til ren el-produksjon og kobler da en kuldekondensator til dampsyklusen som kjøler den ned med sjøvann.
Kraftvarmeverk drives hovedsakelig av kull og olje, men i de senere årene har mange anlegg begynt å konvertere til fornybar energi som torv og biobrensel.
Et kraftvarmeverk er en type varmekraftverk som utnytter spillvarmen. Et tradisjonelt varmekraftverk produserer elektrisk strøm, mens om lag 60% av brenselsenergien går tapt som unyttig spillvarme. I kraftvarmeverk får kjølevannet en høyere temperatur. Det medfører at det blir et lavere utbytte av elektrisitet, men det gir samtidig en høyere utnyttelse av den totale energien, opp mot 90 %.
Norge har ett kraftvarmeverk drevet på kull, Longyear Energiverk i Longyearbyen på Svalbard.
Mariya Grigorova
Mariya Grigorova (født 4. mars 1996) er en kasakhstansk alpinist.
Hun representerte Kasakhstan under Vinter-OL 2018 i Pyeongchang, hvor hun ble nummer 51 i storslalåm.
Zhang Ziping
Zhang Ziping (tradisjonell kinesisk: 張資平, forenklet kinesisk: 张资平, pinyin: Zhāng Zīpíng, jyutping: Cheung1 Ji1 Peng4, født 1893 i Meixian i provinsen Guangdong i Kina, død 2. desember 1959 i Anhui) var en kinesisk forfatter.
Han studerte i Japan og tok lisensiatsgrad i geologi. Men han endte opp som forfatter, og grunnla sammen med blant andre Yu Dafu og Tian Han det litterære Skapelsesselskapet (Chuangzao she, 創造社) som virket for å fremme litteratur på kinesisk talespråk.
Under den andre sino-japanske krig arbeidet han for den projapanske kollaboratoristiske Wang Jingwei-regjeringen i Departementet for jordbruk og gruvedrift, og redigerte senere et tidsskrift for Det sino-japanske kulturselskap. Etter Japans krigsnederlag ble han arrestert av Kuomintangregjeringen for landsforræderi i 1947. I tidlig 1948 ble han dømt til 15 måneders fengsel, og ble løslatt tidlig 1949.
Under Folkerepublikken Kinas tidlige år underviste Zhang i geologi i Shanghai og fortsette sitt arbeid som oversetter og forfatter. I juni 1955 ble han arrestert for kontrarevolusjonær virksomhet og i september 1958 ble han dømt tilk tyve års fengsel. I 1949 ble han sendt til en arbeidsleir i Anhui, og der døde han.
Oxynoemacheilus galilaeus
Oxynoemacheilus galilaeus er en fiskeart.
Denne smerlingen mangler helt skjell, og enden av halefinnen er nesten rett. Sidelinjen er ikke fullstendig og stopper over siste stråle i gattfinnen. Noen eksemplarer har 7–11 tydelige flekker langs kroppssiden. Det er ingen kjønnsdimorfisme. O. galilaeus minner litt om artene i slekten Schistura. Arten har seks forgrenede stråler i gattfinnen, noe som ellers i Nemacheilidae bare forekommer hos Afronemacheilus og Sphaerophysa.
Oxynoemacheilus galilaeus lever langs breddene av innsjøer. Den er bare kjent fra to innsjøer i Jordan-vassdraget, Hulasjøen i Israel og Muzayrib-sjøen i Syria. Arten forsvant fra Hulasjøen da den ble drenert, men er fortsatt vanlig i Syria.
Arten var tidligere kjent som Nemacheilus galilaeus, men på grunn av den særegne kroppsbygningen plasserte Bănărescu, Nalbant & Goren den i 1982 i en monotypisk slekt, som Nun galilaeus. I 2011 flyttet Freyhof arten til slekten Oxynoemacheilus.
Taygayba
Taygayba er en slekt av biller som tilhører den artsrike underfamilien Cerambycinae i familien trebukker (Cerambycidae). Slekten omfatter bare én kjent art.
Utseende
Em middelsstor, avlang, lysbrun trebukk med tre par runde, kremgule flekker på dekkvingene. Antennene er tynne og betydelig lengre enn kroppen. Pronotum er bredere enn langt, med rundede sider uten pigger og smale, buede, lyse sidefurer i den bakre delen. Dekkvingene er parallellsidige, rundede i spissen. Beina er tynne.
Utbredelse
Arten er kjent fra Venezuela.
A City Sparrow
A City Sparrow er en amerikansk drama-stumfilm fra 1920, regissert av Sam Wood.
Shelley Duvall
Shelley Alexis Duvall (født 7. juli 1949 i Houston i Texas) er en amerikansk forfatter og skuespiller, mest kjent i rollen som Wendy i Stanley Kubricks The Shining.
Static-X
1994–2000
Static-X ble stiftet i 1994 av Wayne Static og Ken Jay, som tidligere var medlemmer av bandet Deep Blue Dream. Static og Jay begynte å lete etter medlemmer til det nye bandet i Chicago, men etter en nytteløs leting bestemte de seg for å fortsette letingen i Los Angeles. Der møtte de bassisten Tony Campos og gitaristen Koichi Fukuda og fullførte bandets originale lineup.
Bandet signerte med Warner Bros. Records tidlig i 1998, og lanserte sitt debutalbum Wisconsin Death Trip 23. mars 1999. Kort etter lanserte de sin første singel «Push It», etterfulgt av «I'm with Stupid» og «Bled for Days» i 2000. Static-X turnerte for alvor til fordel for albumet, og opptrådte to ganger på Ozzfest. I det følgende året ble den ukjente EP-en The Death Trip Continues utgitt. Bandet bidro med sangen «Otsegolation» til PlayStation 2-spillet Omega Boost, og «Push It» til Street Skater 2 og Duke Nukem: Land of the Babes. I 2001 nådde Wisconsin Death Trip platina, og er til nå Static-X' eneste album som har nådd slik suksess.
2001–2003
Etter å ha spilt inn deres andre album; Machine, forlot Koichi Fukuda bandet for å tilbringe tid med sin familie og oppnå andre musikalske muligheter. Tripp Eisen, tidligere medlem av Dope, ble Fukudas erstatter. Tony Campos var med i en motorsykkelulykke i 2001 som resulterte i et brukket kragebein. Han gikk dermed glipp av mesteparten av den pågående Static-X-turneringen, og ble midlertidig erstattet av Marty O'Brien. Machine ble gitt ut 22. mai 2001, og mottok betydelig suksess. Like etter begynte Static-X å jobbe med deres tredje album, Shadow Zone, og denne gangen bidro Eisen med å opptre og skrive låter. Men før de kunne starte innspillingen, dro Ken Jay fra bandet grunnet musikalske og politiske uoverensstemmelser. Trommeslageren til albumet var A Perfect Circle- og The Vandals-medlemmet Josh Freese. Nick Oshiro, som tidligere spilte i Seether, ble valgt som Jays erstatter og bandets faste trommeslager. Under produksjonen av albumet kalte Korn-vokalisten Jonathan Davis inn Wayne Static for å spille inn vokalene til sangen han skrev til filmen Queen of the Damned kalt «Not Meant for Me». Shadow Zone ble senere lansert 7. oktober 2003.
20. juli 2004 ble Beneath... Between... Beyond... lansert, en samling sjeldenheter og demoer. På grunn av utgivelsen trodde mange at det var slutten for Static-X, men bandet begynte kort etter å jobbe med sitt fjerde studioalbum, Start a War. I februar 2005 ble Tripp Eisen arrestert for en sexskandale som involverte en mindreårig, og ble dermed sparket fra Static-X. Tidligere gitarist Koichi Fukuda, som hadde mikset det nye albumet, sluttet seg til bandet igjen for å ta over for Eisen. Start a War ble endelig utgitt 14. juli 2005 og «I'm the One» og «Dirthouse» ble lansert som singler til albumet. Sangen «Skinnyman» fra albumet ble inkludert i det kjente bilspillet Need for Speed: Most Wanted, og «Start a War» ble inkludert i wrestlingspillet WWE SmackDown! vs. RAW 2006.
2007–i dag
Cannibal ble utgitt 3. april 2007 og markerte studioreturneringen til bandets originale gitarist, Koichi Fukuda. «No Submission» er tilgjengelig på Saw III-soundtracket, og har også blitt lansert på Static-X' MySpace-side. Sangen «Cannibal» ble utgitt som en digital download-single på iTunes. Den nyeste singlen «Destroyer» ble utgitt i februar, og ble også utgitt som en EP 20. mars. Albumet debuterte som #36 på Billboard 200-listen med 30 000 solgte eksemplarer. Til dags dato har det solgt omtrent 100 000 eksemplarer.
10. mai ble det annonsert gjennom Blabbermouth.net at Static-X skal opptre på hovedscenen på Ozzfest 2007-turneringen. I tillegg avslørte Wayne Static i et intervju sitt nye sideprosjekt kalt «Pighammer».
Pikmin 3
Pikmin 3 er et sanntidsstrategispill utviklet og publisert av Nintendo på Wii U. Spillet ble lansert i Japan og Europa i juli 2013, og i Nord-Amerika i august 2013. Spillet er oppfølgeren til Pikmin 2 fra 2004. En deluxe-utgave av spillet ble utgitt til Nintendo Switch i 2020 under tittelen Pikmin 3 Deluxe.
Pikmin 3 bygger videre på spillmekanikkene fra tidligere spill i Pikmin-serien, og legger til nye funksjoner som nye spillbare karakterer og typer pikmin, alternative kontroller med berøringsskjermen på Wii U GamePad, samt nedlastbart innhold. I enkeltspiller-kampanjen kontrollerer spilleren tre romvesener som utforsker planeten «PNF-404» på leting etter dyrkbare fruktfrø for å redde hjemplaneten deres, Koppai, fra hungersnød. De møter Pikminer, som hjelper dem.